Diari Oficial de la Generalitat Valenciana


Sumari del DOGV 6488, del 25-03-2011 (2011/3309)

RESOLUCIÓ de 16 de març de 2011, de la consellera d'Agricultura, Pesca i Alimentació, per la qual es convoquen les ajudes per al control oficial lleter a la Comunitat Valenciana per a l'exercici 2011.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3309


Data del document
:   16-03-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de març de 2011, de la consellera d'Agricultura, Pesca i Alimentació, per la qual es convoquen les ajudes per al control oficial lleter a la Comunitat Valenciana per a l'exercici 2011. [2011/3309]  
En l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, s'establix en l'article 5, punt 2, que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
L'Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a 2008, i d'acord amb l'article 7 del Decret 147/2007, de 7 de setembre, del Consell, es va adaptar als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles, i pel qual es modifica el Reglament 70/2001 (DOCE de 16.12.2006), contenia les modificacions d'adequació a la normativa comunitària, i li assignà el número de registre de l'ajuda XA 413/2008. Per a la convocatòria 2011 se li ha assignat el número següent SA. 32636 (8290 VR), i la seua duració és per a este exercici.  
  
Per tant, i amb la finalitat que s'inicie, per a l'exercici 2011, el procés de sol·licitud es publica esta resolució.  
Per tot això, a proposta de la directora general de Producció Agrària, resolc  
  
Apartat primer  
Convocar, per a l'exercici 2011, les ajudes que s'indiquen a continuació:  
Control oficial lleter. Orde de 5 de maig de 2006, de la CAPA, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina (DOGV núm. 5264, de 23.05.2006).  
Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a 2008 (DOCV núm. 5815, de 28.07.2008).  
  
Apartat segon  
Les ajudes anteriors es concediran a càrrec de:   
a) La línia T3082, Millorar les Explotacions Ramaderes-MAPA, capítol IV, del programa 714.80, Desenvolupament i Millora de la Ramaderia, amb la dotació pressupostària següent:   
  
 Quantia global màxima  
- Control oficial lleter 60.000,00 euros.  
  
Apartat tercer  
El termini de presentació de sol·licituds, per a l'exercici 2011, serà de 15 dies hàbiles des de l'endemà de la publicació d'esta resolució en el Diari Oficial de la Comunitat Valenciana.  
  
Apartat quart  
Les justificació de les inversions o despeses aprovades davant de l'administració es realitzarà abans del dia indicat a continuació:   
- Control oficial lleter: abans del dia 30 d'octubre de 2011, tal com s'establix en l'article únic de l'Orde de 10 de juliol de 2008 que modifica l'article onze de l'Orde de 5 de maig de 2006.  
Es consideraran despeses subvencionables aquelles activitats empreses o servicis rebuts després de la presentació i acceptació de la sol·licitud.  
Queden exclosos aquells controls de rutina que fan referència a la qualitat de la llet.   
  
  
Disposició final  
  
Es delega en el director general competent en matèria de ramaderia la concessió i la denegació de les ajudes previstes en esta resolució.  
  
Esta resolució és definitiva en via administrativa, i en contra es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
València, 16 de març de 2011.- La consellera d'Agricultura, Pesca i Alimentació: Maritina Hernández Miñana.